ऑटो महासंघ ने शहर से बाहर परिचालन का किया विरोध
झारखंडप्रदेश डीजल ऑटो चालक महासंघ ने परमिट वाले ऑटो को रांची शहर से बाहर परिचालन करने के मामले में ट्रैफिक एसपी के बयान को अनुचित और गैर जिम्मेदाराना बताया। महासंघ के प्रदेश अध्यक्ष अर्जुन प्रसाद यादव ने कहा कि 2335 ऑटो का परमिट झारखंड हाईकोर्ट ने दिया है। प्राधिकार द्वारा नगर निगम क्षेत्रों में परिचालन के लिए 16 किमी रेडियस का परमिट दिया गया है। इसलिए परमिट वाले ऑटो को रांची शहर से बाहर करने का फरमान गैर जिम्मेदाराना और हाईकोर्ट की अवहेलना है। महासंघ सात मार्च को नगर आयुक्त, ट्रैफिक एसपी और जिला परिवहन अधिकारी का कमिश्नरी चौक पर पुतला दहन करेगा। यह निर्णय रातू रोड न्यू मार्केट में एक बैठक में ली गई है। बैठक में सुनील सिंह, विजय यादव, शैलेंद्र वर्मा, सुरेंद्र पांडेय आदि मौजूद थे।
hin_Deva hin_Deva